
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αύξηση των καταβαλλόμενων από το Τ.Ε.Α.Η.Ε. συ¬ 
ντάξεων. 1 

Χαρακτηρισμός ως ιστορικού διατηρητέου μνημείου 
του κτιρίου ιδιοκτησίας Παπασπηλιόπουλου στην 

οδό Κρεστενίτη 11, στον Πύργο Ηλείας. 2 

Χαρακτηρισμός ως ιστορικού διατηρητέου μνημείου 
του κτιρίου επί της οδού Κοραή 4, ιδιοκτ. Ελευθ. 

Χατζηγιάννη, στο Ηράκλειο Κρήτης. 3 

Χαρακτηρισμός ως ιστορικού διατηρητέου μνημείου 
του κτιρίου ιδιοκτησίας Κοινότητας Φόδελε στην 
οδό Καλοκαιρινού 190, στο Ηράκλειο Κρήτης. ... 4 
Αποχαρακτηρισμός από ιστορικό διατηρητέο μνημείο, 
του κτιρίου ιδιοκτησίας Μ. Παππά και Σπ. Πατούνη, 
στην οδό Πολ. Κωνσταντά 15, στην Κέρκυρα. ... 5 
Χαρακτηρισμός ως ιστορικού διατηρητέου μνημείου 
της Κρήνης στην διασταύρωση των επαρχιακών 
δρόμων προς τις Κοινότητες Πιτσιδίων, Σίβας και Λι- 

σταρού, Ν. Ηρακλείου. 6 

Συγκρότηση της Ειδικής Επιτροπής Αξιολόγησης στο 

Υπουργείο Αιγαίου. 7 

Υπαγωγή προσωπικού κοινότητας Στρογγυλής Ν. Αρ¬ 
τας στις διατάξεις του Ν.Δ. 1188/81. 8 

Υπαγωγή κοινότητας Μεσούντας Ν. Αρτας στις διατά¬ 
ξεις του Ν.Δ. 1188/81. 9 

Υπαγωγή προσωπικού κοινότητας Δαφνωτής Ν. Άρτας 

στις διατάξεις του Ν.Δ. 1188/81. ..10 

Τροποποίηση κανονισμού προσωπικού ΑΣΟ.11 

3ετής απαγόρευση κυνηγίου στο νησί Τήλος Ν. Δωδε- 

κανήσου.12 

Σύσταση Συνδέσμου για τις συγκοινωνίες και την ανά¬ 
πτυξη Κοινοτήτων Ερείκουσας, Μαθρακίου και 

Οθωνών Ν. Κερκύρας.13 

Σύσταση Συνδέσμου για την οδοποιία, την αγροτική 
ανάπτυξη και την ανάδειξη της πολιτιστικής κληρο¬ 
νομιάς Κοινοτήτων Αλεπούς, Βιρού, Ευρωπούλων, 
Καναλιού και Κομπιτσίου Ν. Κερκύρας.14 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην 17270/1893/Β/1.7.94 
απόφαση του Υπουργού Μεταφορών και Επικοινω¬ 
νιών (ΦΕΚ 510/Β71.7.1994) .15 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 118/1293 ( 1 ) 

Αύξηση των καταβαλλομένων από το Τ.Ε.Α.Η.Ε. συντά¬ 
ξεων. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρ. 66 του Ν. 2084/1992 (Α' 165). 

2. Τις διατάξεις του Π.Δ. 213/1992 (Α' 102). 

3. Τις διατάξεις του άρθρ. 7 του Ν. 1275/1982 (ΑΊΟΟ). 

4. Τις διατάξεις του αρθ. 27 του Ν. 2081/1992 (Α' 154). 

δ.Τηναρ. 1991/5.5.1994 απόφαση της ΕπιτροπήςΤι- 

μών και Εισοδημάτων. 

6. Την απόφαση του Δ.Σ. του Τ.Ε.Α.Η.Ε., που έχει λη- 
φθεί κατά τις συνεδριάσεις του 13η/5.4.1994 (απόφαση 
119) και 25η/5.7.1994 (απόφαση 242). 

7. Τις από 23.5.1994 και 18.7.1994 οικονομικές εκθέ¬ 
σεις της Δ/νσης Αναλογιστικών Μελετών της Γενικής 
Γραμματείας Κοινωνικών Ασφαλίσεων. 

8. Το γεγονός ότι από τις διατάξεις της απόφασης αυτής 
προκαλείται επιβάρυνση του προϋπολογισμού του Τα¬ 
μείου Επικουρικής Ασφαλίσεως Ηλεκτροτεχνιτών Ελλά¬ 
δος, ύψους δρχ. 230.000.000 περίπου για το τρέχον 
έτος, για την οποία έχει εγγράφει πίστωση στους ΚΑΕ 
0621,0636 και 0637. 

9. Την αρ. 2024/1993 κοινή απόφαση του Πρωθυπουρ¬ 
γού και του Υπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

1. Οι καταβαλλόμενες από το Ταμείο Επικουρικής 
Ασφαλίσεως Ηλεκτροτεχνιτών Ελλάδος συντάξεις στους 
συνταξιούχους αυτού, των οποίων η έναρξη συνταξιοδό- 
τησης εμπίπτει στο μέχρι 31.12.1993 χρονικό διάστημα, 
ως και τα κατώτατα όρια αυτών, αυξάνονται από 1.1.1994, 
ως εξής: 

α) Συντάξεις γήρατος και αναπηρίας μέχρι του ποσού 
των δρχ. 25.700 κατά δρχ. 3.000 από τα ποσά των δρχ. 
25.701 μέχρι δρχ. 50.000 κατά δρχ. 2.500, από τα ποσά 
των δρχ. 50.001 μέχρι 70.000 κατά δρχ. 1.500 και από τα 
ποσά των δρχ. 70.001 μέχρι του ποσού των δρχ. 98.000 
κατά δρχ. 1.000. 

β) Συντάξεις δικαιούχων μέχρι του ποσού των δρχ. 
20.500 κατά δρχ. 2.000, από τα ποσά των δρχ. 20.501 μέ¬ 
χρι των δρχ. 50.000 κατά δρχ. 1.500 και από τα ποσά των 
δρχ. 50.0001 μέχρι και του ποσού των δρχ. 70.000 κατά 

δρχ. 1.000. 

2. Τα ποσά σύνταξης κάθε κλιμακίου, όπως προκύπτουν 
με τις αυξήσεις της προηγούμενης παρ. 1 της απόφασης 
αυτής σε ουδεμία περίπτωση θα είναι κατώτερα του πο¬ 
σού σύνταξης του προηγουμένου κλιμακίου, που προκύ¬ 
πτει με τις αυξήσεις αυτές. 

3. Από 1.1.1994 τα κατώτατα όρια των καταβαλλομέ- 
νων συντάξεων και εκείνων, που θα καταβληθούν μετά 
την ημερομηνία αυτή από το Ταμείο, καθορίζονται στο 
ποσό των δρχ. 28.700 για την κατηγορία συντάξεων γήρα¬ 
τος - αναπηρίας και στο ποσό των δρχ. 22.500 για την κα¬ 
τηγορία συντάξεων δικαιοδόχων, ανεξαρτήτως του χρό¬ 
νου έναρξης του συνταξιοδοτικού δικαιώματος. Το κατώ- 
τατο όριο σύνταξης δεν ισχύει για τις μειωμένες συντά¬ 
ξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1994 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-♦- 

Αριθ. ΥΠΠΟ/ΔΙΛΑΠ/Γ/1547/39188 (2) 

Χαρακτηρισμός ως ιστορικού διατηρητέου μνημείου του 

κτιρίου ιδιοκτησίας Παπασπηλιόπουλου στην οδό Κρε- 

στενίτη 11, στον Πύργο Ηλείας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/τ.Α7 
26.7.85. 

β) Του άρθρου 52 του Ν. 5351/1932 «περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/τ.Α/13.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου (ΦΕΚ 210/τ.Β'/24.3.92). 

3. Το Π.Δ. 161/26.4.84 (ΦΕΚ 54/τ.Α'/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

4. Όλα τα στοιχεία του φακέλου. 

5. Την κατά πλειοψηφία γνωμοδότηση του Κεντρικού 
Συμβουλίου Νεωτ. Μνημείων με αριθμό 12/5.5.94, απο¬ 
φασίζουμε: 

Χαρακτηρίζουμε ως ιστορικό διατηρητέο μνημείο, το 
κτίριο ιδιοκτησίας Παπασπηλιόπουλου, στην οδό Κρεστε- 
νίτη 11 στον Πύργο, διότι είναι ένα από τα παλαιότερα κτί¬ 
ρια της πόλης με αξιόλογα επί μέρους αρχιτεκτονικά στοι¬ 
χεία στις όψεις και αποτελεί απαραίτητο στοιχείο για την 
μελέτη της ιστορίας της Αρχιτεκτονικής. 

Επίσης αποτελεί σημείο αναγνώρισης για τον πολεοδο- 
μικό ιστό της πόλης. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 1994 

Ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣΙΚΟΣ 
-♦- 

Αριθ. ΥΠΠΟ/ΔΙΛΑΠ/Γ/1821/39124 (3) 

Χαρακτηρισμός ως ιστορικού διατηρητέου μνημείου του 

κτιρίου επί της οδού Κοραή 4, ιδιοκτ. Ελευθ. Χατζη- 

γιάννη, στο Ηράκλειο Κρήτης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/τ.Α / 
26.7.85. 

β) Του άρθρου 52 του Ν. 5351/1932 «περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/τ.Α /13.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Την Διϋπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου (ΦΕΚ 210/τ.Β /24.3.92). 

3. την ΥΠΠΟ/ΓΝΟΣ/49095/30.10.91 (ΦΕΚ 987/τ.Β / 
28.11.91) Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γ εν. Γ ραμματείς, Γ εν. Δ/ντές και Προϊ¬ 
σταμένους των Δ/νσεων, Τ μημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/τ.Α'/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 14/26.5.94, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο, το 
κτίριο της οδού Κοραή 4, στο Ηράκλειο Κρήτης, ιδιοκτη¬ 
σίας Ελευθ. Χατζηγιάννη, γιατί πρόκειται για αξιόλογο κτί¬ 
ριο με νεοκλασσικά'στοιχεία, σημαντικό για την μελέτη 
της ιστορίας της Αρχιτεκτονικής, στο Ηράκλειο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 1994 

Με εντολή Υπουργού 
Ο Προϊστάμενος 

ΔΑΝ. ΟΡΦΑΝΟΥΔΑΚΗΣ 

Αριθ. ΥΠΠΟ/ΔΙΛΑΠ/Γ/1822/39128 (4) 

Χαρακτηρισμός ως ιστορικού διατηρητέου μνημείου του 
κτιρίου ιδιοκτησίας Κοινότητας Φόδελε στην οδό Κα¬ 
λοκαιρινού 190, στο Ηράκλειο Κρήτης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/τ.Α/ 

26.7.85. 

β) Του άρθρου 52 του Ν. 5351/1932 «περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61 /τ.Α713.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου (ΦΕΚ 210/τ.Β/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/τ.Β / 
28.11.91) υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τ μημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/τ.Α'/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 14/26.5.94, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο, το 
κτίριο ιδιοκτησίας Κοινότητας Φόδελε, στην οδό Καλοκαι¬ 
ρινού 190 στο Ηράκλειο Κρήτης, διότι αποτελεί χαρακτη¬ 
ριστικό δείγμα αστικού κτιρίου των αρχών του αιώνα με 
μορφολογικά στοιχεία του ύστερου νεοκλασσικού και 
εκλεκτικισμού όπως αυτά εφαρμόστηκαν στο Ηράκλειο, 
σημαντικό για την μελέτη της εξέλιξης της αρχιτεκτονικής 
του τόπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 1994 

Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 

-♦- 

Αριθ. ΥΠΠΟ/ΔΙΛΑΠ/Γ/1866/39126 (5) 

Αποχαρακτηρισμός από ιστορικό διατηρητέο μνημείο, του 
κτιρίου ιδιοκτησίας Μ. Παππά και Σπ. Πατούνη, στην 
οδό Πολ. Κωνσταντά 15, στην Κέρκυρα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/τ.Α7 


26.7.85. 

β) Του άρθρου 52 του Ν. 5351/1932 «περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία τής Αρχιτεκτονικής Κληρονομιάς της Ευρώ¬ 
πης» (ΦΕΚ 61/τ.Α’/13.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Την Διϋπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου (ΦΕΚ 210/τ.Β724.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/τ.Β / 
28.11.91) υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γ εν. Γ ραμματείς, Γ εν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/τ.Α’/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την κατά πλειοψηφία γνωμοδότηση του Κεντρικού 
Συμβουλίου Νεωτ. Μνημείων με αριθμό 15/2.6.94. 

7. Την ΥΑ ΥΠΠΟ/ΔΙΛΑΠ/1717/36782/15.7.93 (ΦΕΚ 
564/τ.Β793) με την οποία χαρακτηρίστηκαν ως έργα τέ¬ 
χνης και ως ιστορικά διατηρητέα μνημεία 22 κτίρια, απο¬ 
φασίζουμε: 

Αποχαρακτηρίζουμε από ιστορικό διατηρητέο μνημείο, 
το κτίριο ιδιοκτησίας Μ. Παππά και Σπ. Πατούνη, στη οδό 
Πολ. Κωνσταντά 15 στην Κέρκυρα, διότι δεν παρουσίζει 
ιδιαίτερα αρχιτεκτονικά ή μορφολογικά στοιχεία, τόσο στις 
όψεις, όσο και στο εσωτερικό του, και συνεπώς δεν καλύ¬ 
πτει τις αναγκαίες προϋποθέσεις του Ν. 1469/50. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 1994 

Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 

-♦- 

Αριθ. ΥΠΠΟ/ΔΙΛΑΠ/Γ/1820/39190 (6) 

Χαρακτηρισμός ως ιστορικού διατηρητέου μνημείου της 

Κρήνης στην διασταύρωση των επαρχιακών δρόμων 

προς τις Κοινότητες Πιτσιδίων, Σίβας και Λισταρού, Ν. 

Ηρακλείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/τ.Α7 

26.7.85. 

β) Του άρθρου 52 του Ν. 5351/1932 «περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ- 

πης» (ΦΕΚ 61 /τ.ΑVI 3.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Την Διϋπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου (ΦΕΚ 210/τ.Β'/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/τ.Β / 
28.11.91) υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τμημάτων και Γραφείων της Κε¬ 
ντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/τ.Α730.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 14/26.5.94, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο την 
Κρήνη, στην διασταύρωση των Επαρχιακών δρόμων προς 
τις Κοινότητες Πιτσιδίων, Σίβας και Λιστάρου Ν. Ηρα¬ 
κλείου, γιατί αποτελεί αξιόλογη κατασκευή, από τις λίγες 
που υπάρχουν ακόμα στην Κρήτη, και έχει αναπόσπαστα 
συνδεθεί με την ιστορία του τόπου και τις μνήμες των κα¬ 
τοίκων της περιοχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 1994 

Με εντολή Υπουργού 
Ο Προϊστάμενος 

ΔΑΝ. ΟΡΦΑΝΟΥΔΑΚΗΣ 

-♦- 

Αριθ. ΔΔΟ/Φ. 101,23/4530 (7) 

Συγκρότηση της Ειδικής Επιτροπής Αξιολόγησης στο 
Υπουργείο Αιγαίου. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όρ¬ 
γανα». 

β) Του άρθρου 54 παρ. 4 του Ν. 1943/91 «Εκσυγχρονι¬ 
σμός της Οργάνωσης και λειτουργίας της Δημόσιας Διοί¬ 
κησης...... 

γ) Του Π.Δ. 359/86 «Οργανισμός Υπουργείου Αι¬ 
γαίου». 

δ) Του Π.Δ. 195/86 «Οργάνωση, διάρθρωση και λει¬ 
τουργία των υπηρεσιών ΠΣΕΑ του Υπ. Αιγαίου». 

ε) Του άρθρου 27 του Ν. 2081 /92 με το οποίο προστέ¬ 
θηκε άρθρο 29Α στο Ν. 1558/85. 

2. Την ανάγκη συγκρότησης Ειδικής Επιτροπής Αξιολό¬ 
γησης στο Υπουργείο Αιγαίου. 

3. Το γεγονός ότι από τις διατάξεις της απόφασης αυτής 
δεν προκαλείται πρόσθετη δαπάνη σε βάρος του Κρατι¬ 
κού Προϋπολογισμού πέραν εκείνης που έχει προβλεφθεί 
στον τακτικό προϋπολογισμό του Υπουργείου Αιγαίου 
(Φορέας 27-100) ΚΑΕ 0515 οικον. έτος 1994 και η οποία 
σε καμμιά περίπτωση δεν θα ξεπερνά το ποσό των εκατό 
χιλιάδων (100.000) δρχ., αποφασίζουμε: 

1. Συγκροτούμε στο Υπουργείο Αιγαίου την προβλεπό- 
μενη από την παρ. 4 του άρθρου 54 του Ν. 1943/91 «Ει¬ 


δική Επιτροπή Αξιολόγησης» αποτελούμενη: 

α) Από τα μέλη του Υπηρεσιακού Συμβουλίου του 
Υπουργείου Αιγαίου που συγκροτήθηκε με την αριθ. 
πρωτ. ΔΔΟ/Φ. 101.25/1419/16.3.94 (ΦΕΚ 231 /Β/1994) 
απόφασή μας. 

β) Τον Προϊστάμενο της Δ/νσης Δ/κού Οικονομικού. 

2. Έργο της ανωτέρω επιτροπής είναι η εισήγηση στον 
Υπουργό Αιγαίου του καθορισμού ανωτάτου και κατωτά- 
του ποσοστού υπαλλήλων, που μπορεί να αξιολογούνται 
σε σχέση με τους βαθμούς ή τις κλίμακες του συστήματος 
αξιολόγησης. 

Γραμματέας της Ειδικής Επιτροπής Αξιολόγησης ορίζε¬ 
ται ο Γραμματέας του Υπηρεσιακού Συμβουλίου του 
Υπουργείου Αιγαίου. 

3. Από τις διατάξεις της παρούσας προκαλείται δαπάνη, 
η οποίας δεν θα ξεπερνά το ποσό των εκατό χιλιάδων 
(100.000) δρχ. και θα αντιμετωπισθεί από τις πιστώσεις 
του Τακτικού Προϋπολογισμού του Υπ. Αιγαίου ΚΑΕ 0515 
οικον. έτος 1994 όπου υπάρχει εγγεγραμμένη σχετική πί¬ 
στωση ύψους ενός εκατομμυρίου οκτακόσιων χιλιάδων 
(1.800.000) δρχ. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Μυλινήνη, 29 Ιουλίου 1994 

Ο ΥΠΟΥΡΓΟΣ ΑΙΓΑΙΟΥ 

ΑΝΤΩΝΙΟΣ ΚΟΤΣΑΚΑΣ 
-♦- 

Αριθ. ΕΣ.10688ΤΤ (8) 

Υπαγωγή προσωπικού κοινότητας Στρογγυλής Ν. Αρτας 
στις διατάξεις του Ν.Δ. 1188/81. 

Ο ΝΟΜΑΡΧΗΣ ΑΡΤΑΣ 

Με την ΕΣ. 10.688/26.7.1994 απόφαση Νομάρχη Αρ¬ 
τας που εκδόθηκε σύμφωνα με τις ισχύουσες διατάξεις 
και ύστερα από σύμφωνη γνωμοδότηση του Υπηρεσιακού 
Συμβουλίου, εγκρίθηκε η υπαγωγή του προσωπικού της 
Κοινότητας Στρογγυλής στις διατάξεις του Α' βιβλίου του 
Ν.Δ. 1188/81. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της ανωτέρω κοινό¬ 
τητας το ύψος της οποίας δεν μπορεί να προσδιορι- 
σθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αρτα, 26 Ιουλίου 1994 
Με εντολή Νομάρχη 
Ο Διευθυντής κ.α.α. 

I. ΡΑΠΤΗΣ 

- 4 --- 

Αριθ. ΕΣ.10.686Τ.Τ. (9) 

Υπαγωγή κοινότητας Μεσούντας Ν. Αρτας στις διατάξεις 
του Ν.Δ. 1188/81. 

Ο ΝΟΜΑΡΧΗΣ ΑΡΤΑΣ 

Με την ΕΣ. 10.686/26.7.1994 απόφαση Νομάρχη Άρ¬ 
τας που εκδόθηκε σύμφωνα με τις ισχύουσες διατάξεις 
και ύστερα από σύμφωνη γνωμοδότηση του Υπηρεσιακού 
Συμβουλίου, εγκρίθηκε η υπαγωγή του προσωπικού της 
Κοινότητας Μεσούντας στις διατάξεις του Α' βιβλίου του 
Ν.Δ. 1188/81. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της κοινότητας το 
ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αρτα, 26 Ιουλίου 1994 
Με εντολή Νομάρχη 
Ο Διευθυντής κ.α.α. 

I. ΡΑΠΤΗΣ 

-♦- 

Αριθ. ΕΣ.10.687Τ.Τ. (10) 

Υπαγωγή προσωπικού κοινότητας Δαφνωτής Ν. Αρτας 
στις διατάξεις του Ν.Δ. 1188/81. 

Ο ΝΟΜΑΡΧΗΣ ΑΡΤΑΣ 

Με την ΕΣ. 10687/26.7.1994 απόφαση Νομάρχη Αρ¬ 
τας που εκδόθηκε σύμφωνα με τις ισχύουσες διατάξεις 
και ύστερα από σύμφωνη γνωμοδότηση του Υπηρεσιακού 
Συμβουλίου, εγκρίθηκε η υπαγωγή του προσωπικού της 
Κοινότητας Δαφνωτής στις διατάξεις του Α' βιβλίου του 
Ν.Δ. 1188/81. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της κοινότητας το 
ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αρτα, 26 Ιουλίου 1994 
Με εντολή Νομάρχη 
Ο Διευθυντής κ.α.α. 

I. ΡΑΠΤΗΣ 

♦- 

Αριθ. Α 20614 (11) 

Τροποποίηση κανονισμού προσωπικού ΑΣΟ. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τα άρθρα 1 (παρ. 1 β εδαφ. 2) και 3 (παρ. 2) του Π.Δ/ 
τος 332/83 ΦΕΚ Α' 119/8.9.83 περί μεταβιβάσεως αρμο¬ 
διοτήτων Υπουργού Γεωργίας στους Νομάρχες. 

2. Το άρθρο 11 του Ν. 2490/55 όπως τροποποιήθηκε 
με το άρθρο 9 του Ν.Δ/τος 3541 /56 περί τροποποιήσεως 
και συμπλήρωσης των περί Κορινθιακής Σταφίδας και 
ΑΣΟ διατάξεων. 

3. Τα αριθ. 5175/14.6.94 και 5385/22.6.94 έγγραφα 
του ΑΣΟ περί τροποποίησης του κανονισμού προσωπικού 
ΑΣΟ. 

4. Το άρθρο 27 του Ν. 2081 /92 περί των δαπανών που 
προκαλούνΌι κανονιστικές διατάξεις διοικητικές πράξεις 
στον Κρατικό Προϋπολογισμό. 

5. Τις διατάξεις του άρθρου 36 του Ν. 2190/3.3.94, 
αποφασίζουμε: 

Εγκρίνουμε: 

1. Την τροποποίηση του Κανονισμού προσωπικού ΑΣΟ, 
όπως αυτή διατυπώνεται στην αριθ. 6/18.5.94 πράξη της 
Διοικούσας Επιτροπής του ΑΣΟ και αφορά το άρθρο 16 ως 
κάτωθι: 

Το εδάφιο δ' της παρ. 4 του ανωτέρω άρθρου διαγράφε¬ 
ται και 

2. Την τροποποίηση της περίπτωσης 3 του εδαφ. ζ της 
παρ. 4 του ανωτέρω άρθρου που αφορά την προαγωγή στο 
βαθμό του Υποδιευθυντή να γίνεται για όλες τις κατηγο¬ 
ρίες των υπαλλήλων, μόνο κατ’ απόλυτο εκλογή. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 26 Ιουλίου 1994 
Ο Νομάρχης 

ΣΤΕΡΓΙΟΣ ΚΑΤΗΧΩΡΙΤΗΣ 
-♦- 

Αριθ. 5117 (12) 

3ετής απαγόρευση κυνηγίου στο νησί Τήλος Ν. Δωδεκα- 
νήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/69 
«Περί δασικού κώδικα» που προστέθηκαν με τις διατάξεις 
του άρθρου 7 του Ν. 1577/75 καθώς και τις διατάξεις της 
αριθ. 414.985/85 κοινής Διϋπουργικής απόφασης 
ΥΠΕΘΟ - ΥΠ.ΓΕ (ΦΕΚ 757/Β/85). 

2. Τις διατάξεις του Π.Δ. 94/93 (ΦΕΚ 40Α/22.3.1993) 
σε συνδυασμό με εκείνες του άρθρου 1 του Ν. 2026/92 
(ΦΕΚ 43/Α/92) με τις οποίες η αρμοδιότητα του Υπουρ¬ 
γού Γεωργίας να εξετάζει και να εγκρίνει αιτήματα απαγό¬ 
ρευσης κυνηγίου για περιορισμένη χρονική διάρκεια έχει 
μεταβιβασθεί στους Νομάρχες. 

3. Το αριθ. ΔΕ 13684/3.9.1993 έγγραφό μας, σχετικό 
με Νέες αρμοδιότητες Νομαρχών. 

4. Το αριθ. 78006/2538/1.7.1994 έγγραφο του 
Υπουργείου Γ εωργίας σχετικό με απαγορεύσεις κυνηγίου 
ορισμένου χρόνου. 

5. α) Το αριθ. ΔΕ 17.649/10.11.1993 έγγραφο μας μαζί 
με το από 6.11.1993 ψήφισμα των μονίμων κατοίκων Τή¬ 
λου. 

β) Το αριθ. 492/25.11.1993 έγγραφο της αδελφότητας 
Μεγαλοχωριτών Τήλου «Ο ΤΗΛΙΝΗΣ». 

γ) Το αριθ. 2/16.10.1993 έγγραφο του Συλλόγου των 
Απανταχού Τηλίων «Η ΗΡΙΝΝΑ». 

δ) Το αριθ. 112/23.2.1994 έγγραφο του Δήμου Μεγά¬ 
λου χωρίου Τήλου μαζί με επικυρωμένο απόσπασμα της 
αριθ. 3/19.2.1994 απόφασης του Δημοτικού Συμβουλίου 
του. 

ε) Το αριθ. 145/15.3.1994 έγγραφο της Κοινότητας Λι- 
βαδιών Τήλου μαζί με επικυρωμένο απόσπασμα.της αριθ. 
3/1994 απόφασης του Κοινοτικού Συμβουλίου της. 

ζ) Τα αριθ. 3388/16.3.1994,4309/29.3.1994 και 363/ 
17.3.1994 έγγραφά μας. 

η) Το αριθ. 47/25.4.1994 έγγραφο του Κυνηγετικού 
Συλλόγου Ρόδου μαζί με την αριθ. 5/20.4.1994 απόφαση 
του Διοικητικού Συμβουλίου του. 

6. Το αριθ. 74.695/2007/13.5.1994 έγγραφο του 
Υπουργείου Γ εωργίας σχετικό με ρύθμιση κυνηγίου στο 
νησί Τήλος. 

7. Το αριθ. 308/10.6.1994 έγγραφο του Δήμου Μεγά¬ 
λου Χωρίου Τήλου και το με ημερομηνία 8.6.94 έγγραφο 
της Κοινότητας Λιβαδιών Τήλου που προτείνουν την απα¬ 
γόρευση κυνηγίου για όλα γενικά τα θηράματα στο νησί 
Τήλος για μια τριετία για λόγους προστασίας των. 

8. Το αριθ. 58/13.6.1994 έγγραφο του Κυνηγετικού 
Συλλόγου Ρόδου μαζί με την αριθ. 7/7.6.94 απόφαση του 
Διοικητικού Συμβουλίου με την οποία επαναπροτείνεται η 
μη απαγόρευση του κυνηγίου στο νησί Τήλος για την κυνη¬ 
γετική περίοδο 1994 -1995 επειδή θα λάβει δραστικά μέ¬ 
τρα για την πάταξη λαθροθηρίας σε συνεργασία με τις αρ¬ 
μόδιες αρχές. 

9. Την ανάγκη προστασίας όλων των θηραμάτων στο 
νησί αυτό, αποφασίζουμε: 

Απαγορεύουμε το κυνήγι όλων των θηραμάτων για τρία 
(3) χρόνια στο νησί Τήλος για λόγους προστασίας των και 
συγκεκριμένα για τις κυνηγετικές περιόδους 1994 -1995, 
1995- 1996 και 1996 - 1997. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ρόδος, 27 Ιουλίου 1994 

Ο Νομάρχης 
ΓΙΑΝΝΗΣ ΠΑΡΑΣΚΕΥΑΣ 

-♦- 

Αριθ. ΕΣ/10427 (13) 

Σύσταση Συνδέσμου για τις συγκοινωνίες και την ανά¬ 
πτυξη Κοινοτήτων Ερείκουσας, Μαθρακίου και Οθω- 
νών Ν. Κερκύρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις των άρθρων 190 και 194 του Δ.Κ.Κ. 
(Π.Δ. 323/89). 

2. Τις αριθ. 13/94, 14/94 και 21/94 αποφάσεις των 
Κοινοτικών Συμβουλίων Ερείκουσας, Μαθρακίου και 
Οθωνών αντίστοιχα, περί συστάσεως Συνδέσμου για τις 
συγκοινωνίες και την ανάπτυξη, αποφασίζουμε: 

1. Συνιστούμε στο Νομό Κερκύρας Σύνδεσμο Κοινοτή¬ 
των με την επωνυμία «Σύνδεσμος Κοινοτήτων διαποντίων 
νήσων για τις συγκοινωνίες και την ανάπτυξη», στον οποίο 
συμμετέχουν οι Κοινότητες Ερείκουσας, Μαθρακίου και 
Οθωνών. 

2. Σκοπός του Συνδέσμου είναι η ανάπτυξη των συγκοι¬ 
νωνιών και επικοινωνιών και η ανάπτυξη διαφόρων δρα¬ 
στηριοτήτων και έργων σε διάφορους τομείς της τομικής 
οικονομίας. 

Ειδικότερα: 

α) Ανάπτυξη των συγκοινωνιών και επικοινωνιών 
β) Ανάπτυξη του Τουρισμού 

γ) Αντιμετώπιση της καθαριότητας, από κοινού, των νη¬ 
σιών 

δ) Προώθηση του πολιτισμού και της ψυχαγωγίας 
ε) Προώθηση έργων για τον πρωτογενή τομέα 
στ) Προώθηση γενικά της ανάπτυξης. 

3. Έδρα του Συνδέσμου είναι η Κοινότητα Ερείκου¬ 
σας. 

4. Ο Σύνδεσμος θα έχει διάρκεια 20 χρόνια. 

5. Πόροι του Συνδέσμου είναι: 

α) Η ετήσια εισφορά κάθε Κοινότητας μέλους του Συν¬ 
δέσμου ίση με 8% επί των τακτικών εσόδων της Κοινότη- 
τας. 

β) Πρόσοδοι από την περιουσία του Συνδέσμου, από 
φόρους, τέλη και δικαιώματα που επιβάλλονται υπέρ του 
Συνδέσμου. 

γ) Δωρεές, επιχορηγήσεις και εισφορές από το Δημόσιο 
ή άλλους φορείς του Δημόσιου Τομέα ή άλλα Νομικά ή Φυ¬ 
σικά πρόσωπα. 

δ) Επιχορηγήσεις από φορείς του Δημόσιου Τομέα για 
την εκτέλεση έργων, την κάλυψη δαπανών τους και την 
πληρωμή αποδοχών του προσωπικού τους. 

6. Κάλυψη δαπάνης: 

Από τις διατάξεις της απόφασης αυτής προκαλείται 
ετήσια δαπάνη σε βάρος των προϋπολογισμών των Κοινο¬ 
τήτων (που μετέχουν στο Σύνδεσμο), όσο το ύψος της ως 
άνω ετήσιας εισφοράς, η αναλογούσα δε πίστωση για την 


κάθε Κοινότητα θα βαρύνει τον ΚΑ 211.1 του προϋπολο¬ 
γισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 27 Ιουλίου 1994 
Ο Νομάρχης 

ΑΛΕΞΑΝΔΡΟΣ ΖΑΡΚΑΔΑΣ 
-♦- 

Αριθ. ΕΣ 8707 (14) 

Σύσταση Συνδέσμου για την οδοποιία, την αγροτική ανά¬ 
πτυξη και την ανάδειξη της πολιτιστικής κληρονομιάς 
Κοινοτήτων Αλεπούς, Βιρού, Ευρωπούλων, Καναλιού 
και Κομπιτσίου Ν. Κερκύρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις των άρθρων 190 και 194 του Δ.Κ.Κ. 
(Π.Δ. 323/89). 

2. Τις αριθ. 20/94, 12/94, 4/94,10/94 και 33/94 απο¬ 
φάσεις των Κοινοτικών Συμβουλίων Αλεπούς, Βιρού, Ευ¬ 
ρωπούλων, Καναλιού και Κομπιτσίου αντίστοιχα, περί συ¬ 
στάσεως Συνδέσμου για την οδοποιία, την αγροτική ανά¬ 
πτυξη και την ανάδειξη της πολιτιστικής κληρονομιάς, 
αποφασίζουμε: 

1. Συνιστούμε στο Νομό Κερκύρας Σύνδεσμο Κοινοτή¬ 
των με την επωνυμία «Σύνδεσμος Κοινοτήτων για την οδο¬ 
ποιία, την αγροτική ανάπτυξη και την ανάδειξη της πολιτι¬ 
στικής κληρονομιάς», στον οποίο συμμετέχουν οι Κοινό¬ 
τητες Αλεπούς, Βιρού, Ευρωπούλων, Καναλιού και Κομπι- 
τσίου. 

2. Σκοπός του Συνδέσμου είναι η αγροτική ανάπτυξη 
στην περιοχή και η ανάδειξη της πολιτιστικής κληρονο¬ 
μιάς. 

Ειδικότερα: 

α) Η δημιουργία έργων υποδομής για τη διευκόλυνση 
των γεωργικών και βιοτεχνικών εκμεταλλεύσεων (κυρίως 
αγροτική και περιφερειακή οδοποιία). 

β) Η δημιουργία έργων υποδομής για την υποδοχή βιο¬ 
μηχανικών και βιοτεχνικών γεωργικών εγκαταστάσεων 
στην περιοχή. 

γ) Η προώθηση του αγροτοτουρισμού με το σχεδίασμά 
και υλοποίηση σχετικών προγραμμάτων. 

δ) Ο σχεδιασμός και υλοποίηση προγραμμάτων κατάρτι¬ 
σης και ευαισθητοποίησης των κατοίκων σε θέματα σχε¬ 
τικά με τους σκοπούς του συνδέσμου. 

3. Έδρα του Συνδέσμου είναι η Κοινότητα Αλεπούς. 

4. Ο Σύνδεσμος θα έχει διάρκεια 20 χρόνια. 

5. Πόροι του Συνδέσμου είναι: 

α) Η ετήσια εισφορά κάθε Κοινότητας μέλους του Συν¬ 
δέσμου ίση με 8% επί των τακτικών εσόδων της Κοινότη¬ 
τας του προηγούμενου έτους. 

β) Πρόσοδοι από την περιουσία του Συνδέσμου, από 
φόρους, τέλη και δικαιώματα που επιβάλλονται υπέρ του 
Συνδέσμου. 

γ) Δωρεές, επιχορηγήσεις και εισφορές από το Δημόσιο 
ή άλλους φορείς του Δημόσιου Τομέα ή άλλα Νομικά ή Φυ¬ 
σικά πρόσωπα. 

δ) Επιχορηγήσεις από φορείς του Δημόσιου Τομέα για 
την εκτέλεση έργων, την κάλυψη δαπανών τους και την 
πληρωμή αποδοχών του προσωπικού τους. 

6. Κάλυψη δαπάνης: 

Από τις διατάξεις της απόφασης αυτής προκαλείται 

ετήσια δαπάνη σε βάρος των προϋπολογισμών των Κοινο¬ 
τήτων (που μετέχουν στο Σύνδεσμο), όσο το ύψος της ως 
άνω ετήσιας εισφοράς, η αναλογούσα δε πίστωση για την 
κάθε Κοινότητα θα βαρύνει τον ΚΑ 211.1 του προϋπολο¬ 
γισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 29 Ιουνίου 1994 
Ο Νομάρχης 

ΑΛΕΞΑΝΔΡΟΣ ΖΑΡΚΑΔΑΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στη 1 7270/1893/Β/1.7.1994 απόφαση του Υπουργού 
Μεταφορών και Επικοινωνιών (ΦΕΚ 510/Β71.7.1994) γί¬ 
νονται οι παρακάτω διορθώσεις σφαλμάτων και συμπλη¬ 
ρώσεις παραλείψεων: 

1) Στη σελίδα 4677 άρθρο 12 παρ. 1 στίχος 5ος, αντί 
του λανθασμένου: «εάν ο ενδιαφερόμενος...», στο ορθό: 
«εάν ο προσλαμβανόμενος...». 

2) Στη σελίδα 4679 άρθρο 26 παρ. 4 στίχος 6ος, συ¬ 
μπληρώνεται και διορθώνεται, αντί του λανθασμένου: 
«ύστερα από αίτηση υποψηφιότητας που υποτάσσεται 
από τον Πρόεδρο - Γεν. Δ/ντή», στο ορθό: «ύστερα από αί¬ 
τηση υποψηφιότητας που υποβάλλεται εντός αποκλειστι¬ 
κής προθεσμίας πέντε (5) ημερών που τάσσεται από τον 
Πρόεδρο - Γεν. Δ/ντή». 

3) Στη σελίδα 4680 άρθρο 27 παρ. 1 δ' στίχος 22ος, αντί 
του λανθασμένου: «τον αριθμό των τριών (3) πρώτων με¬ 
λών αυτού», στο ορθό: «τον ορισμό των τριών (3) πρώτων 
μελών αυτού». 

4) Στη σελίδα 4680 άρθρο 28 παρ. β', αντί του λανθα¬ 
σμένου: «Προϊστάμενος Υποδιευθυντής...», στο ορθό 
« Προϊστάμενος Υποδιεύθυνσης...». 

5) Στη σελίδα 4681 άρθρο 36 παρ. 2, αντί του λανθα¬ 
σμένου «προσωπικό που καλείται στις πράξεις των ενό¬ 
πλων...», στο ορθό «Προσωπικό που καλείται στις τάξεις 
των ενόπλων...». 

6) Στη σελίδα 4682 άρθρο 38 παρ. 9 στίχος 2ος, αντί 
του λανθασμένου: «λειτουργών, οι σε αυτές...», στο ορθό: 


«λειτουργιών, οι σε αυτές...». 

7) Στη σελίδα 4684 άρθρο 41 παρ. 2 στίχος 13ος, αντί 
του λανθασμένου: «του Προέδορυ με το...», στο ορθό: 
«του Προέδρου με το...». 

8) Στη σελίδα 4684 άρθρο 3 στίχος 1 ος, αντί του ελλει- 
πούς «Προσωπικό που δεν συμμορφωθεί...», συμπληρώ¬ 
νεται το παραλειφθέν «Προσωπικού που δεν θα συμμορ¬ 
φωθεί...». 

9) Στη σελίδα 4684 άρθρο 43, αντί του λανθασμένου τί¬ 
τλου «Απόλυση», τίθεται ο ορθός τίτλος «Πειθαρχικά πα¬ 
ραπτώματα». 

10) Στη σελίδα 4685 άρθρο 44 παρ. 1 γ, αντί του λανθα¬ 
σμένου: «2 ή 3 ημερομισθίων», τίθεται το ορθό: «2 έως 3 
ημερομισθίων». 

11) Στη σελίδα 4685 άρθρο 45 παρ. Β, αντί του λανθα¬ 
σμένου: «Η ποινή της αργίας 1 έως 3 ημερών», στο ορθό: 
«Η ποινή της αργίας 1 έως 2 ημερών». 

12) Στη σελίδα 4685 άρθρο 45 παρ. Β1, αντί του λανθα¬ 
σμένου: «Για υποτροπή στο παράπτωμα...», στο ορθό: «Για 
υποτροπή σε παράπτωμα...». 

13) Στη σελίδα 4685 άρθρο 45 παρ. Γ1, αντί του λανθα¬ 
σμένου: «Για υποτροπή στο παράπτωμα...», στο ορθό: «Για 
υποτροπή σε παράπτωμα...». 

14) Στη σελίδα 4685 άρθρο 45 παρ. Ε5, αντί της λανθα¬ 
σμένης λέξης «παρέλειψη», στην ορθή «παράλειψη». 

15) Στη σελίδα 4687 άρθρο 49 παρ. 6ε, αντί του λανθα¬ 
σμένου: «Η αιτιολογία πρέπει να γίνεται εγγράφως», στο 
ορθό: «Η απολογία πρέπει να γίνεται εγγράφως». 

16) Στη σελίδα 4688 άρθρο 50 παρ. 3γ, αντί του λανθα¬ 
σμένου: «ο χρόνος και το τόπος...», στο ορθό: «ο χρόνος 
και ο τόπος...». 

17) Στη σελίδα 4688 άρθρο 52 παρ. 3, αντί του λανθα¬ 
σμένου «3ό», στο ορθό «εά». 

18) Στη σελίδα 4689 άρθρο 54 παρ. 2γ, αντί του λανθα¬ 
σμένου: «ημερών την επιβολή...», στο ορθό «ημερών την 
επιλογή...». 

19) Στη σελίδα 4689 άρθρο 54 παρ. 2α αντί του λανθα¬ 
σμένου: «ειδικές διτάξεις.» στο ορθό: «ειδικές διατά¬ 

ξεις». 

20) Στη σελίδα 4689 άρθρο 54 παρ. 5, αντί του λανθα¬ 
σμένου «Προϊσταμένων Οργανισμών...», στο ορθό ««Προϊ¬ 
σταμένων Οργανικών...». 

(Από το Υπ. Μεταφορών και Επικοινωνιών) 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΙ.ΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΘΒ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.00’ 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σ ολωμού 51 τηλ 52.25.713 - 52.49.547 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


---- 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 



ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Για 

το Τεύχος Α' Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

» 

Γ 

» 

10.000 

» 

500 

δ) 

» 

» 

» 

Δ' 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ & Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. &Ε.Π.Ε. 

» 

200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







